CELEX: 62014CN0418
Language: da
Date: 2014-09-05 00:00:00
Title: Sag C-418/14: Anmodning om præjudiciel afgørelse indgivet af Wojewódzki Sąd Administracyjny we Wrocławiu (Polen) den 5. september 2014 — ROZ-ŚWIT Zakład Produkcyjno-Handlowo-Usługowego Henryk Ciurko, Adam Pawłowski spółka jawna mod Dyrektor Izby Celnej w Wrocławiu

22.12.2014   
            
            
               DA
            
            
               Den Europæiske Unions Tidende
            
            
               C 462/12
            
         Anmodning om præjudiciel afgørelse indgivet af Wojewódzki Sąd Administracyjny we Wrocławiu (Polen) den 5. september 2014 — ROZ-ŚWIT Zakład Produkcyjno-Handlowo-Usługowego Henryk Ciurko, Adam Pawłowski spółka jawna mod Dyrektor Izby Celnej w Wrocławiu
   (Sag C-418/14)
   (2014/C 462/20)
   Processprog: polsk
   
      Den forelæggende ret
   
   Wojewódzki Sąd Administracyjny we Wrocławiu
   
      Parter i hovedsagen
   
   
      Sagsøger: ROZ-ŚWIT Zakład Produkcyjno-Handlowo-Usługowego Henryk Ciurko, Adam Pawłowski spółka jawna
   
      Sagsøgt: Dyrektor Izby Celnej w Wrocławiu
   
      Præjudicielle spørgsmål
   
   
               1)
            
            
               Skal artikel 5, sammenholdt med artikel 2, stk. 3, og artikel 21, stk. 4, i Rådets direktiv 2003/96/EF (1) af 27. oktober 2003 om omstrukturering af EF-bestemmelserne for beskatning af energiprodukter og elektricitet (EUT L 283 af 31.10.2003, s. 51, herefter »direktiv 2003/96«) fortolkes således, at den er til hinder for den nationale bestemmelse i artikel 89, stk. 16, i punktafgiftsloven af 6. december 2008 (ustawa o podatku akcyzowym, Dz. U. 2009, nr. 3, pos. 11, med ændringer, herefter: »UPA«), hvorefter punktafgiftssatsen for brændstof finder anvendelse på fyringsolie, hvis den afgiftspligtige person ikke opfylder formkravet i henhold til UPA’s artikel 89, stk. 14 og 15?
            
         
               2)
            
            
               Er proportionalitetsprincippet ikke til hinder for formkravet i henhold til UPA’s artikel 89, stk. 14 og 15, hvorefter den reducerede punktafgiftssats for fyringsolie kun kommer til anvendelse, hvis der inden for den i loven fastsatte frist udarbejdes og fremlægges en oversigt over købernes erklæringer, uanset om det materielle krav om salg af brændsel til opvarmning er opfyldt?
            
         
               3)
            
            
               Er den i UPA’s artikel 89, stk. 16, fastsatte sanktion, hvorefter punktafgiften på salget af fyringsolie — sådan som det er tilfældet i den foreliggende sag — pålægges sælgeren med den sats, der gælder for motorbrændstof (UPA’s artikel 89, stk. 4, nr. 1), hvis formkravet i henhold til UPA’s artikel 89, stk. 14 og 15, ikke er opfyldt, i overensstemmelse med proportionalitetsprincippet?
            
         
      (1)  Rådets direktiv 2003/96/EF af 27.10.2003 om omstrukturering af EF-bestemmelserne for beskatning af energiprodukter og elektricitet (EUT L 283, s. 51).